Slovenska kronika, 4.4.2011


Naslov: Podpisali pogodbo za obnovo gradu Rajhenburg
Napoved za voditelja:

T- Krško, Brestanica /
X- Snemalec in montažer Jože Grajžl /
Potem, ko so septembra lani grad Rajhenburg zaprli za javnost in ga tudi izpraznili, so danes le uspeli podpisati pogodbo za celovito obnovo gradu, ki se je zaradi zapletov z javnim razpisom zavlekla. To sta ob spremljavi rajhenburške gospode v Mestnem muzeju Krško opravila župan občine Krško Franc Bogovič in predsednik uprave podjetja Kostak Miljenko Muha. Obnovitvena dela, pri katerih bosta poleg Kostaka, sodelovali še podjetju SL inženiring in Givo, se bodo pričela v kratkem, končana pa morajo biti do 30. junija 2012. Vrednost del je 4,2 milijona evrov, prenovo pa bo s tremi milijoni evrov sofinanciralo Ministrstvo za kulturo. Grad bodo obnovili v celoti, vse od njene notranjosti, ostrešja, pročelja in okolice, prenovili bodo tudi bližnjo Mozerjevo hišo, eno stavbo pa porušili. Tudi po obnovi bo večji del gradu namenjen Muzeju novejše zgodovine, kjer bodo povsem prenovili in posodobili zbirko o izgnancih in trapistih, prav tako del zbirke, ki prikazuje zgodovino Brestanice, grad pa bo dobil tudi nove vsebine, vse od čokoladnice, prodajalne rokodelskih izdelkov, do gostinskega lokala in galerije vin vinorodne dežele Posavje.

